El Mangetsu es presenta en el Mario Monreal amb activitats prèvies al festival
03 de febrer 2020

![](/media/wqtn1gp1/98-c_mangetsu-presentacion-1.jpg)  
  

El Centre Cultural Mario Monreal va acollir divendres, 31 de gener, una sèrie d'activitats de presentació prèvies al festival del manga Mangetsu que tindrà lloc en el Casal Jove divendres 7 i dissabte 8 de febrer. Organitzades per la Regidoria de Joventut i Infància, estes activitats formen part del programa d'oci alternatiu Lluna Plena l'objectiu del qual és oferir a jóvens majors de 14 anys tallers, concursos i tornejos per a conéixer este festival de cultura japonesa que cada any s'organitza en el municipi.

Des de les 17 hores, es van succeir diferents activitats, com la signatura del cartell del festival per part de la seua autora, Estrella Fuzhen, tallers de K-Pop o dibuix manga, així com el concurs ‘Endevina l’_opening_’ sobre les principals sèries de manga. També van tindre lloc tornejos de videojocs, màquines recreatives, futbolí, tenis de taula o karaoke per a les persones més atrevides.

![](/media/umfbaq4i/98-c_mangetsu-presentacion-5.jpg)  
  

Totes estes activitats van servir com a preàmbul de 6a edició del festival de temàtica japonesa, manga i _anime_, Mangetsu, que cada any organitza l'Ajuntament de Sagunt amb els i les Corresponsals dels IES.

Com a novetat d'enguany, la cultura coreana tindrà major presència en el festival que, juntament amb la japonesa i l'oriental en general, conformen tot el cartell. Hi haurà tallers de llengua i escriptura coreana, concursos, presentacions de llibres, cinema, concursos, xarrades, tallers (enfocats tant a xiquets com a adolescents), exhibicions, presència de _youtubers_, etc.

![](/media/ou3bmfue/98-c_mangetsu-presentacion-14.jpg)  

Quinze seran els estands que hi haurà en el festival amb parades de menjar oriental, il·lustradors/es manga, venda de productes de cessió de marques, entre d’altres. També hi haurà una zona infantil i una altra enfocada a públic adolescent, amb tornejos de videoconsoles retro, màquines de recreatius, zona de realitat virtual, així com circuits de _hoverboard_ i Mario Kart.

L'associació La Cova del Llop, els Cines Yelmo, el restaurant Sushi Time i l'empresa Game Crew, col·laboren en esta edició del festival, a més del Club Judo Canet i la Universitat de València, que donaran els premis per als concursos.​

![](/media/vb0oxp5p/98-c_mangetsu-presentacion-19.jpg)​​​  

*   [](http://www.facebook.com/sharer.php?u=https://aytosagunto.es/va/actualitat/el-mangetsu-es-presenta-en-el-mario-monreal-amb-activitats-previes-al-festival/ "Facebook")
*   [](http://twitter.com/share?url=https://aytosagunto.es/va/actualitat/el-mangetsu-es-presenta-en-el-mario-monreal-amb-activitats-previes-al-festival/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mangetsu-es-presenta-en-el-mario-monreal-amb-activitats-previes-al-festival/ "Linked In")
*   [](mailto:?body=https://aytosagunto.es/va/actualitat/el-mangetsu-es-presenta-en-el-mario-monreal-amb-activitats-previes-al-festival/)